Súradnice: 49°17′20″S 19°25′26″V﻿ / ﻿49,289°S 19,4238°V﻿ / 49.289; 19.4238

**Poľany** (881,8 m n. m.) je názov vrchu v Oravskej vrchovine, krajinnom celku Stredných Beskýd. Leží nad obcou Sedliacka Dubová, približne 9 km juhozápadne od Tvrdošína.

Poloha
------

Nachádza sa v strednej časti Oravskej vrchoviny. Leží v Žilinskom kraji, v okrese Dolný Kubín a zasahuje na katastrálne územie obce Sedliacka Dubová a Dlhá nad Oravou. Najbližšími sídlami sú južne situovaná Dlhá nad Oravou a Sedliacka Dubová, juhozápadne leží Horná a Dolná Lehota, severozápadne Hruštín a Babín a východne Podbiel a Krivá.

Opis
----

Vrch leží na severe strednej časti vrchoviny, v hrebeni vedúcom juhovýchodne z vrchu Čistý grúň (1 082 m n. m.) cez Bacharovú (972 m n. m.) na Stojkov (810 m n. m.). Východne sa nachádza Čížiková (925 m n. m.), Búčie (894 m n. m.), Prasatín (857 m n. m.), Vysoký grúň (849 m n. m.) a Bane (943 m n. m.), južne Blato (1 138 m n. m.), Ostrý vrch (809 m n. m.), Stojkov (810 m n. m.) a Vrátne (784 m n. m.), západne Skalica (863 m n. m.), Javorová (1 076 m n. m.) a Bacharová (972 m n. m.) a severne Čistý grúň (1 082 m n. m.), Prípor (1 106 m n. m.), Šubovka (1 128 m n. m.), Budín II (1 185 m n. m.) a Petrovka (925 m n. m.). Hrebeň patrí do povodia Oravy, kde vodu zo severovýchodných svahov odvádza potok Dlžiansky Cickov, zo západných a južných Dubový potok. Na vrchol nevedie značený turistický chodník.

### Výhľady

Vrchol pokrýva nesúvislý lesný porast, ktorý umožňuje obmedzený rozhľad. Z vhodných častí je vidieť okolité vrcholy Oravskej vrchoviny a susednú Oravskú Maguru, no tiež Západné Tatry, Skorušinské a Chočské vrchy, Nízke Tatry, Veľkú a Malú Fatru.

Prístup
-------

Na vrchol nevedie značená turistická trasa, preto prístup je možný lesnými chodníkmi zo Sedliackej Dubovej alebo Dlhej nad Oravou.

Referencie
----------

1. 1 2   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2023-11-09]. Dostupné online. Archivované 2023-12-08 z originálu.
2. 1 2 3  *Chočské vrchy – Vodná nádrž Liptovská Mara. Turistická mapa.* 1 : 50 000. Harmanec: VKÚ, a. s. 2000.
3. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-11-09]. Dostupné online.
4. 1 2 3 4 5 6   *Mapový portál HIKING.SK* [online]. Denník N, [cit. 2023-11-09]. Dostupné online.
5. ↑   *Mapy.cz* [online]. sk.mapy.cz, [cit. 2023-11-09]. Dostupné online.
6. ↑   *Peakfinder* [online]. peakfinder.org, [cit. 2023-11-09]. Dostupné online.

Pozri aj
--------

* Oravská vrchovina
* Zoznam vrcholov v Oravskej vrchovine

Externé odkazy
--------------

* Poloha na turistickej mape

| * z
* d
* u
Oravská vrchovina |
| --- |
| Časti | 
* Veličnianska kotlina
* Podchočská brázda

 |
| Veľkoplošné chránené územie | 
* Národný park Malá Fatra (OP)

 |
| Národné prírodné rezervácie | 
* Bielska skala

 |
| Národné prírodné pamiatky | 
* Oravské hradné bralo

 |
| Prírodné pamiatky | 
* Pucovské zlepence

 |
| Chránené areály | 
* Ostrá skala a Tupá skala
* Rieka Orava

 |
| Kultúrne a historické pamiatky | 
* Oravský hrad

 |
| Vybrané vrcholyZoznam vrcholov | 
* Kýčera (953,2)
* Petrovka (942)
* Čížiková (925,2)
* Búčie (894,0)
* Poľany (881,8)
* Zmrázov (872,4)
* Skalica (862,7)
* Uhlisko (860,4)
* Turíkov Žiar (851,5)

 |